EkBass/fiwiki-20250220-pages-articles huggingface dataset:
Tove Selin

Tove Isa-Emilia Fransisca Selin (s. 20. kesäkuuta 1966 HelsinkiTove Selinin kotisivut ) on suomalainen kansalaisaktivisti ja tietokirjailija. Selin on erikoistunut Itä- ja Kaakkois-Aasian ihmisoikeus-, kehitys- ja ympäristökysymyksiin. Hän valmistui Japanin tutkimuksen maisteriksi vuonna 2000 opiskeltuaan yhdeksän ja puoli vuotta. Hän on toiminut monissa ympäristöön ja ihmisoikeuksiin liittyvissä ansalaisyhteiskuntaprojekteissa kuten kansalaisjärjestöjen vientiluottokampanjassa, joka vahtii suomalaisille yrityksille myönnettävien vientiluottojen vastuullisuutta Hän toimii kansalaisliikkeiden Siemenpuu-säätiön ohjelmakoordinaattorina, vastuualueenaan ranskankielinen Afrikka ja Mekongin alue. Hän on sekä Aasian ystävät ry:n puheenjohtaja että monien muiden Aasian maiden ystävyysjärjestöjen hallitusten jäsen. Hän on paraikaa työvapaalla Siemenpuu-säätiöstä ja on Kepan palveluksessa kehtyspoliittisena asiantuntijana järjestön Mekongin-toimistossa Bangkokissa Thaimaassa. == Kirjoja == * Behind the Bars, East and Southeast Asian Human Rights (yhdessä Taina Dahlgrenin kanssa, 1992) * Kun Kaakkois- Aasiassa satoi lunta (yhdessä Marja-Leena Heikkilä-Hornin kanssa, 1994) * Filippiinit - idän ja lännen kohtaaminen (toimittajana, 1992) * Harkittu riski (yhdessä Otto Miettisen kanssa, 1999) * Tiikerit tuhon tiellä (toimittajana, 2002) * Filippiinit - myrskyjen ja mahdollisuuksien saaristo (toimittajana, 2003) * Lohikäärmeen hännällä - yhteiskunnallinen tasa-arvo muuttuvassa Vietnamissa (toimittajana yhdessä Minna Hakkaraisen kanssa, 2005) * Talous ja demokratia (toimittajana yhdessä Jaana Airaksisen ja Outi Hakkaraisen kanssa, 2005) == Lähteet == Luokka:Suomalaiset kansalaisaktivistit Luokka:Suomalaiset tietokirjailijat Luokka:Suomalaiset yhteiskunta-aktivistit Luokka:Vuonna 1966 syntyneet Luokka:Elävät henkilöt
Collin Samuel

Collin Samuel (s. 27. elokuuta 1981, North Manzanilla) on trinidadtobagolainen jalkapalloilija. Vuodesta 2003 hän on pelannut kärkipelaajana Skotlannin Valioliigan Dundee Unitedissa. Samuel aloitti uransa Trinidadissa Doc's Khelwalaas -joukkueessa, jossa hän pelasi vuosina 1998–2000. Vuonna 2000 hän siirtyi yhteen maan suurseuroista, San Juan Jablotehiin, jota hän edusti kaksi kautta. 5. elokuuta 2002 hän solmi sopimuksen skotlantilaisen Falkirk FC:n kanssa. Hyvin menneen kauden jälkeen (16 maalia 42 ottelussa) hän siirtyi Dundee Unitediin 11. heinäkuuta 2003 100 000 punnan siirtosummalla. Kolmen seuraavan kauden aikana Dundeessa hän teki yhdeksän maalia 78 ottelussa. Samuel oli Trinidad ja Tobagon alle 21-vuotiaiden maajoukkueessa vuonna 2001. Seuraavana vuonna hän debytoi aikuisten tasolla 11. tammikuuta 2002 Grenadaa vastaan. Hän on pelannut maansa joukkueessa vuosien 2002 ja 2005 CONCACAF Gold Cupeissa. Vuoden 2006 MM-kisoissa hän pelasi avausottelussa Ruotsia vastaan 51 minuuttia. Samuel on pelannut 19 maaottelua, joissa on tehnyt kolme maalia (tilanne 20. kesäkuuta 2006).http://fifaworldcup.yahoo.com/06/en/w/player/237089_SAMUEL_Collin.html == Lähteet == Luokka:Trinidadtobagolaiset jalkapalloilijat Luokka:Vuonna 1981 syntyneet Luokka:Elävät henkilöt
Rasti-Lukko

Rasti-Lukko Rasti-Lukko 150px 150px Perustettu 7.2.1962 Kaupunki Rauma, Suomi Värit Sininen ja keltainen Puheenjohtaja Tommi Nyman Rasti-Lukko on 7. helmikuuta 1962 perustettu raumalainen suunnistusseura. Ensimmäinen puheenjohtaja oli Tauno Nuotio. == Kuntorastit == Rasti-Lukko järjestää kuntorastit joka keskiviikko huhtikuun puolestavälistä aina lokakuuhun asti. Jokaisessa kuntorasteissa on neljä eri mittaista ja -vaikeustasoisia ratoja, jotka jakautuvat A (n. 7 km), B (n. 5 km), C (n. 3 km) ja D (n. 2 km, helppo) == Sijoitukset suurviesteissä == * Jukolan viesti 1963 Kiikalassa — 5. * Venlojen viesti 1984 Vierumäellä — 15. * Tiomila 1988 Långdunkerissa — 48. * Halikko-viesti 1992 Halikossa — 24. * 25-manna 1997 — 61. * Nuorten Jukola 2009 Vaasassa -8 == Suunnistuskoulu == Rasti-lukko pitää myös suunnistuskoulua alle 15-vuotiaille huhtikuusta kesäkuun alkuun ja heinäkuusta syyskuuhun saakka. == Aiheesta muualla == *Seuran kotisivut Luokka:Raumalaiset urheiluseurat Luokka:Suomalaiset suunnistusseurat Luokka:Vuonna 1962 perustetut urheiluseurat
Karnuutit

Karnuutit ( tai carnuti) olivat voimakas kelttiheimo, joka asui Galliassa, Seinen ja Loiren välimaastossa. Karnuuttien eteläpuolella asuivat biturigit ja itäpuolella senonit. Roomalaisten mukaan karnuuttien hallitsema alue oli Gallian poliittinen ja uskonnollinen keskus. Karnuuttien tärkeimmät linnoitetut kaupungit olivat nimeltään Cenabum tai Genabum (nykyinen Orléans) ja Autricum (nykyinen Chartres). Druidien vuosittainen kokous järjestettiin jommassakummassa kaupungissa. Liviuksen mukaan karnuutit olivat yksi niistä kelttiheimoista, jotka aikoinaan hyökkäsivät Italiaan Bellovesuksen johdolla, kun Tarquinius Priscus oli Rooman kuningas. Ilmeisesti karnuutteja olivat aiemmin hallinneet kuninkaat, mutta he lienevät luopuneet kuningasvallasta niihin aikoihin kun Caesar aloitti Gallian valloituksen. Vercingetorixin johtaman kansannousun aikana Caesar poltti Cenabumin. Karnuutit lähettivät myöhemmin 12 000 miestä Vercingetorixin tueksi Alesian taisteluun. Augustuksen aikana karnuutit saivat foederatin aseman. ==Etymologia== Prefiksi "car-" tulee keltinkielisestä nominista "cairn", joka tarkoittaa "kiviröykkiötä", kuten esimerkiksi Newgrange Irlannissa; suffiksiosa "utes" on muunnos nominista, jonka toisia versioita ovat "uates","ovates" tai "vates". Näin "cairn-uates" tarkoittaa "kiviröykkiöennustajaa". == Lähteet == Luokka:Muinaiset kansat Luokka:Rooman viholliset ja liittolaiset Luokka:Kelttiläiset kansat Luokka:Orléansin historia Luokka:Chartresin historia
Josefov

pienoiskuva|Näkymä Josefovista. Josefov () on Prahan juutalainen kortteli. Sitä kutsutaan myös Prahan juutalaiseksi ghetoksi. Josefov sijaitsee Vanhankaupungin aukion ja Vltavajoen välissä. Juutalaiskorttelin historia alkaa jo 1200-luvulta, jolloin kaupungin juutalainen yhteisö määrättiin muuttamaan yhdelle alueelle. Vuonna 1850 kaupunginosa sai nimen Josefstadt (”Joosefinkaupunki”) 1700-luvulla Pyhää saksalais-roomalaista keisarikuntaa hallinneen Joosef II:n mukaan. Josefovin rakennuskantaan kuuluvat muun muassa kuusi synagogaa, joista Vanhauusi synagoga () on vanhin. Se on rakennettu varhaiseen goottilaiseen tyyliin 1200-luvun lopulla. Nykyään se on Prahan juutalaisen yhteisön pääsynagoga. Lisäksi alueella on Juutalainen kaupungintalo ja 1400-luvulta 1700-luvulle käytössä ollut Vanha juutalainen hautausmaa, jossa on noin 12 000 hautaa. == Lähteet == *http://www.pragueexperience.com/places.asp?PlaceID=597 == Aiheesta muualla == Luokka:Prahan kaupunginosat
Vigilia (Rahmaninov)

Vigilia op. 37 on Sergei Rahmaninovin kuoroteos vuodelta 1915. Teos kuuluu vuosille 1880–1917 osuneeseen venäläisen kuoromusiikin renessanssiin muun muassa Pjotr Tšaikovskin ja Pavel Tšesnokovin sävellysten ohella. Teoksen teksti noudattaa ortodoksisen kirkon vigilia-palvelusta, joka koostuu ehtoo- ja aamu- sekä ensimmäisen hetken palveluksesta, mutta se on luultavasti sävelletty enemmän konserttiesitystä kuin varsinaista jumalanpalveluskäyttöä varten. Rahmaninov käytti teoksensa viidestätoista osassa yhdeksässä alkuperäisiä venäläisiä kirkkomusiikkisävelmiä, muun muassa Znamenni- musiikkia, ja sävelsi loppuihin vanhoja melodioita jäljitteleviä sävelkulkuja. Vigilian kesto on noin 55 minuuttia. Teos on sävelletty suurelle kuorolle, ja se esitetään ilman soittimia, a cappella. Rahmaninovin teos on teknisesti vaativa, esimerkiksi bassojen ääniala on yli kaksi ja puoli oktaavia. Teoksen ensiesityksen kuoronjohtaja kommentoikin sävellystä: ”Mistä voin löytää tällaisia bassoja? Sama kuin etsisi parsaa jouluna!”Bertensson, Sergei – Leyda, Jay – Satina, Sophia: Sergei Rachmaninoff: A Lifetime in Music, s. 191. Indiana University Press, 2001. ISBN 0-253-33817-4. (Teoksen verkkoversio.) ==Lähteet== Luokka:Sergei Rahmaninovin teokset Luokka:Ortodoksinen kirkkomusiikki
Reuven Shiloah

Reuven Shiloah (1909-1959) oli Israelin salaisen poliisin Mossadin ensimmäinen johtaja vuosina 1949-1952.http://www.mossad.gov.il/Eng/About/ReuvenShiloach.aspx Shiloah syntyi ottomaanien hallitsemassa Jerusalemissa Reuven Zaslanskina, myöhemmin Shiloah vaihtoi nimekseen Zaslani ja otti koodinimekseen Shiloah. Shiloah syntyi ortodoksijuutalaiseen perheeseen, hänen isänsä oli rabbi, Shiloah kasvatettiin hyvin uskonnolliseen perheeseen. 1930-luvulla Shiloah tapasi neworkillaisen Betty Bordenin ja menivät naimisiin vuonna 1936. Shiloah oli pitkään Israelin politiikassa ja oli David Ben-Gurionin hyvä ystävä. Ennen vuoden 1948 sotaa Shiloah solmi suhteita muiden maiden salaisiin poliiseihin etenkin läntisiin osastoihin. Ben-Gurion perusti Mossadin vuonna 1949 joulukuussa ja nimitti Shiloahin sen johtoon. Mossadin palveluksen jälkeen Shiloah työskenteli Israelin suurlähetystössä Washington D.C.:ssa. a Hänen seuraajansa Mossadin palveluksessa oli Isser Harel. == Lähteet == Luokka:Mossad Luokka:Israelilaiset henkilöt Luokka:Vuonna 1909 syntyneet Luokka:Vuonna 1959 kuolleet
Same

Same tarkoittaa seuraavia: * SAME, Società Accomandita Motori Endotermici, italialainen traktorivalmistaja * Same, kaupunki Itä-Timorissa * Same, antiikin aikainen kaupunki Kefallenian saarella Kreikassa.
Freshly-Picked Tingle’s Rosy Rupeeland

Freshly-Picked Tingle’s Rosy Rupeeland (, peli on tunnettu myös kehityksen aikaisella nimellä Tingle RPG) on Vanpoolin kehittämä Nintendon julkaisema roolipeli, joka on julkaistu vuonna Nintendo DS -käsikonsolille. Pelin sankari on The Legend of Zelda -pelisarjasta tuttu Tingle. == Tarina == Tingle-keijuna Zelda-peleissä esiintyvä hahmo tavataan keski-ikäisenä miehenä, ennen muuttumistaan satuolennoksi. Mies kutsutaan taikalähteelle, jossa hänelle kerrotaan, miten kolikoiden kerääminen auttaa tätä siirtymään unelmien maahan, Rupee Landiin (Rupee on The Legend of Zelda -peleissä käytetty rahayksikkö). Mies vastaanottaa tehtävän ja muuttuu Tingleksi. == Vastaanotto == Peli on saanut IGN:n arvostelussa arvosanaksi 7/10. == Lähteet == == Aiheesta muualla == * * IGN-sivu * Kuvia pelistä Luokka:The Legend of Zelda Luokka:Nintendo DS -pelit Luokka:Vuoden 2006 videopelit
Znamenni

thumb|Znamenni-nuottikirjoitusta. Znamenni-musiikki ( eli merkki) on venäläisen ortodoksisen kirkkomusiikin vanhin muoto, joka syntyi vanhan bysanttilaisen kirkkomusiikin pohjalta. Znamenni-sävelmiä kirjoitetaan bysanttilaisesta neumikirjoituksesta johdetulla notaatiolla. Luokka:Ortodoksinen kirkkomusiikki Luokka:Vanhauskoisuus
Pavel Tšesnokov

Pavel Grigorevitš Tšesnokov (, 12. lokakuuta 1877 – 14. maaliskuuta 1944) oli venäläinen säveltäjä, jonka yli 500 kuoroteoksen tuotanto on pääasiassa ortodoksista kirkkomusiikkia. Tšesnokov opiskeli Moskovan synodaalikoulussa ja myöhemmin säveltämistä Sergei Tanejevin johdolla vuosina 1895 - 1899. Hän opetti kuorolaulua synodaalikoulussa 25 vuotta ja toimi myös Moskovan konservatorion kuoronjohdon professorina. Tšesnokov kirjoitti myös teoksen kuoronjohtamisesta, joka on edelleen yleisessä käytössä. Kirjassa Tšesnokov kehottaa kuoronjohtajia käyttämään sulavia liikkeitä yhtenäisen soinnin aikaansaamiseksi ja johtamaan vähäeleisesti, jotta eleiden teho ei katoaisi. Luokka:Venäläiset säveltäjät Luokka:Vuonna 1877 syntyneet Luokka:Vuonna 1944 kuolleet
Isser Harel

Isser Harel (; 1912 – 18. helmikuuta 2003) oli venäläissyntyinen vakoilija ja Israelin turvallisuuspalvelun Mossadin toinen johtaja vuosina 1952—1963. Hän oli Reuven Shiloahin seuraaja. Isser Harel syntyi Isser Halperin -nimisenä Vitebskissä, Venäjän keisarikunnassa (nykyisellä Valko-Venäjällä) suureen varakkaaseen perheeseen. Harelin syntymäpäivä ei ole tiedossa, sillä Gemara- kirja, johon hänen syntymätietonsa oli merkitty, katosi ensimmäisen maailmansodan ja Venäjän vallankumouksen aikana. Perhe omisti etikkatehtaan Vitebskissä. Harelin isoisoisä oli ollut etikka-alalla ja tullut kuuluisaksi keisarillisella Venäjällä. Harel oli 5-vuotias, kun vallankumous syttyi ja kaupunkiin saapui sekä punaisia että valkoisia. Eräässä punaisten kokouksessa Isser näki Lev Trotskin. Perhe menetti omaisuutensa neuvostovallan takavarikoimana. Vuonna 1922 perhe muutti Väinänlinnaan, itsenäiseen Latvian tasavaltaan. Väinänlinnassa Harel opiskeli peruskoulussa ja aloitti opintonsa oppikoulussa. Ajan mittaan hänen juutalainen kansallistunteensa virisi ja hän liittyi sionistinuoriin. 16-vuotiaana Harel alkoi valmistella muuttoa Israeliin mm. työskennellen maatalouden parissa mennäkseen myöhemmin kibbutziin. Kun Hebronissa Palestiinassa syttyi vuonna 1929 levottomuuksia, päättivät Harel ja hänen lähipiirinsä kiirehtiä lähtöään. Tätä varten vielä 17-vuotiaalle Harelille hankittiin 18-vuotiaan paperit, joiden turvin hän vuonna 1930 muutti Palestiinaan juutalaiseen siirtokuntaan vaellettuaan ensin halki Euroopan Genovan satamaan ja matkustettuaan loppumatkan laivalla. 22\. syyskuuta vuonna 1952 Harelista tuli Mossadin johtaja. 15 vuotta Harel johti natsirikollisen Adolf Eichmannin etsimistä. Metsästys päättyi toukokuussa 1960, jolloin Mossadin agentit kidnappasivat Eichmannin Argentiinasta Israeliin. Eichmann oli vastuussa kuuden miljoonan juutalaisen murhasta ja "lopullisen ratkaisun" toteuttamisesta toisen maailmansodan aikana. Luokka:Vakoojat Luokka:Mossad Luokka:Israelilaiset henkilöt Luokka:Vuonna 1912 syntyneet Luokka:Vuonna 2003 kuolleet
Erik Hokkanen

Erik Hokkanen (s. 1963 Florida) on yhdysvaltalainen muusikko. Hän on Floridassa lapsuutensa viettänyt kolmannen polven amerikansuomalainen, joka asuu nykyisin Austinissa, Teksasissa. Vuonna 1987 Hokkanen esiintyi eri puolilla Suomea yhdessä suomalaismuusikoiden kanssa. Hän teki kiertueet Suomeen myös vuosina 1988–1989, ja näiden kiertueiden seurauksena syntyi yhtye Lumisudet. Lopulta 1994 levytettiin Erik Hokkanen & Lumisudet -yhtyeen ensimmäinen albumi Kaustinen, Texas. Yksi levyllä vierailleista artisteista oli Dave Lindholm. Hokkanen oli kevään 1998 Sibelius-Akatemian kansanmusiikin osaston vierailevana professorina. Samana vuonna saatiin valmiiksi Lumisusien toinen albumi In the Heart of a Waking Dream. Hokkasen ja Lumisusien esittämän musiikin tyylilajin on arvioitu olevan etnojazz. Kesällä 2008 Erik julkaistiin Erik Hokkanen & Lumisudet -yhtyeen albumi Cosmic Meltdown Vol. 1. ==Lähteet== Luokka:Yhdysvaltalaiset muusikot Luokka:Amerikansuomalaiset henkilöt Luokka:Vuonna 1963 syntyneet Luokka:Elävät henkilöt
Sergei Tanejev

Sergei Ivanovitš Tanejev (; 25. marraskuuta (J: 13. marraskuuta) 1856 Vladimir – 19. kesäkuuta (J: 6. kesäkuuta) 1915 Zvenigorod) oli venäläinen säveltäjä, pianisti ja musiikkipedagogi. Tanejev ryhtyi soittamaan pianoa viisivuotiaana ja aloitti opintonsa Moskovan konservatoriossa vuonna 1866. Hän opiskeli sävellystä Pjotr Tšaikovskin ja pianonsoittoa Nikolai Rubinsteinin johdolla. Valmistuttuaan Tanejev esiintyi solistina muun muassa Tšaikovskin 1., 2. ja 3. pianokonserton kantaesityksissä. Hän opetti Moskovan konservatoriossa vuoteen 1905 asti, ja hänen oppilaitaan olivat muiden muassa Aleksandr Skrjabin ja Sergei Rahmaninov. Viimeisinä vuosina Tanejevin uraa varjosti paheneva alkoholiongelma, ja hän kuoli vuonna 1915 keuhkokuumeeseen, jonka sai osallistuessaan oppilaansa Skrjabinin hautajaisiin. Tanejevin sävellystuotanto oli tyyliltään mannereurooppalaista, ja se sisältää muun muassa yhdeksän jousikvartettoa, neljä sinfoniaa ja kuorokantaatin Pyhä Johannes Damaskolainen. == Aiheesta muualla == * Luokka:Venäläiset säveltäjät Luokka:Venäläiset pianistit Luokka:Vuonna 1856 syntyneet Luokka:Vuonna 1915 kuolleet
Dries van Agt

Andries Antonius Maria ”Dries” van Agt (2. heinäkuuta 1931 – 5. helmikuuta 2024) oli alankomaalainen poliitikko, joka toimi Alankomaiden pääministerinä kolmen hallituksen johdossa 19. joulukuuta 1977 – 4. marraskuuta 1982. Van Agt kuului kristillisdemokraattiseen puolueeseen (CDA). Dries van Agt opiskeli juridiikkaa Nijmegenin katolisessa yliopistossa ja sai tohtorin arvon vuonna 1955. Hän toimi sen jälkeen juristina Eindhovenissa, hallituksen neuvonantaja hänestä tuli kalastus- ja maatalousministeriössä. Vuodet 1968–1971 hän toimi katolilaisen yliopiston rikoslain professorina. Hän oli oikeusministerinä 1971–1973 ja oikeusministerinä ja varapääministerinä 1973–1977. Dries van Agt esitteli vuonna 1976 Alankomaiden uuden huumepolitiikan suunnan, jossa erotettiin kovat ja miedot huumeet toisistaan. Tämä johti lopulta kannabiksen laillistamiseen ja coffee shop -järjestelmän luomiseen. Vuonna 2021 van Agt ilmoitti eroavansa CDA:sta puolueen liian israelilaismyönteisen politiikan takia. Valittuaan eutanasian van Agt ja hänen vaimonsa kuolivat 5. helmikuuta 2024. Van Agt oli aiemmin kärsinyt heikentävästä aivoverenvuodosta. == Lähteet == Luokka:Eurooppa-neuvoston puheenjohtajat Luokka:Alankomaiden pääministerit Luokka:Vuonna 1931 syntyneet Luokka:Vuonna 2024 kuolleet
Kenwyne Jones

Kenwyne Jones (s. 5. lokakuuta 1984 Sobo Village, Point Fortin) on trinidadtobagolainen jalkapalloilija. Viime aikoina kärkihyökkääjänä pelannut Jones on edustanut Valioliigatasolla pelaavaa Stoke Cityä, jonne hän siirtyi Sunderlandista vuonna 2010. Monet Jonesin peliä nähneet tuntevat miehen erinomaisena target-pelaajan, jonka pääpelivoima hakee vertaistaan. Lisäksi mies omaa melko kovan laukauksen, sekä erinomaisen tekniikan. Jones muistuttaa monella tavalla Tottenhamia edustavaa Emmanuel Adebayoria. Jones aloitti ammattilaisuransa kotimaansa Joe Public FC:ssä. Sieltä hän siirtyi vuonna 2002 W Connectioniin, kunnes Southampton osti hänet. Southampton lainasi Jonesin Sheffield Wednesdayhin joulukuussa 2004. Laina päättyi jo 15. tammikuuta 2005, mutta hänestä ehti tulla Wednesdayn fanien suosikki tehtyään seitsemän maalia seitsemässä ottelussa. Vuonna 2005 hän oli myös lainalla Stoke Cityssä, jossa teki kolme maalia 13 ottelussa. Jonesin ensimmäinen maaottelu oli 29. tammikuuta 2003 Suomea vastaan. Hän oli maansa joukkueessa alle 17-vuotiaiden MM-kisoissa ja pelasi kaksi ottelua vuoden 2006 MM-kisoissa Saksassa. Jones on pelannut 45 maaottelua, joissa on tehnyt viisi maalia (tilanne 14. tammikuuta 2011). http://fifaworldcup.yahoo.com/06/en/w/player/185669_JONES_Kenwyne.html == Lähteet == Luokka:Trinidadtobagolaiset jalkapalloilijat Luokka:Vuonna 1984 syntyneet Luokka:Elävät henkilöt
Ligue 1 -kausi 2005–2006

Ligue 1 -kausi 2005–2006 päättyi Olympique Lyonnais'n mestaruuteen jo viidennen perättäisen kerran, mikä on myös sarjan ennätys. Ero seuraaviin joukkueisiin oli ennätyksellisen suuri – peräti 15 pistettä. ==Lopputulokset== Sijoitus Joukkue Pisteet Ottelut Voitot Tasapelit Häviöt Maalisuhde 1\. Olympique Lyonnais 84 38 25 9 4 73 - 31 2\. Girondins de Bordeaux 69 38 18 15 5 43 - 25 3\. Lille OSC 62 38 16 14 8 56 - 31 4\. RC Lens 60 38 14 18 6 48 - 34 5\. Olympique Marseille 60 38 16 12 10 44 - 35 6\. AJ Auxerre 59 38 17 8 13 50 - 39 7\. Stade Rennais 59 38 18 5 15 48 - 49 8\. OGC Nice 58 38 16 10 12 36 - 31 9\. Paris Saint-Germain 52 38 13 13 12 44 - 38 10\. AS Monaco FC 52 38 13 13 12 42 - 36 11\. Le Mans UC 52 38 13 13 12 33 - 36 12\. AS Nancy-Lorraine 48 38 12 12 14 35 - 37 13\. AS Saint-Étienne 47 38 11 14 13 29 - 39 14\. FC Nantes 45 38 11 12 15 37 - 41 15\. FC Sochaux 44 38 11 11 16 34 - 47 16\. Toulouse FC 41 38 10 11 17 36 - 47 17\. ESTAC Troyes 39 38 9 12 17 37 - 47 18\. AC Ajaccio 33 38 8 9 21 27 - 53 19\. RC Strasbourg 29 38 5 14 19 33 - 56 20\. FC Metz 29 38 6 11 21 26 - 59 ==Jaetut europaikat== * Kaksi parasta joukkuetta, eli Lyon ja Bordeaux pääsevät suoraan tulevan kauden Mestarien liigan lohkovaiheeseen. Kolmanneksi sijoittunut Lille karsii paikastaan Mestarien liigan kolmannella karsintakierroksella. * Neljänneksi sijoittunut Lens osallistuu tulevan kauden UEFA Cupiin. Lisäksi Coupe de Francen voittanut PSG ja Coupe de la Liguen voittanut Nancy pääsevät UEFA Cupiin. * Sijoille 5–6 sijoittuneet Marseille ja Auxerre saavat oikeuden osallistua Intertoto Cupiin. ==Putoajat ja nousijat== * Sarjan kolme viimeistä joukkuetta, Ajaccio, Strasbourg ja Metz putoavat Ligue 2:een. * Tilalle nousevat Ligue 2:sta Valenciennes FC, CS Sedan Ardennes sekä FC Lorient-Bretagne Sud. ==Maalipörssin parhaat== Sijoitus Pelaaja Kansallisuus Joukkue Maalit 1\. Pauleta Portugali Paris Saint-Germain 21 2\. Fred Brasilia Olympique Lyonnais 14 \- Peter Odemwingie Nigeria Lille OSC 14 4\. Daniel Cousin Gabon RC Lens 13 5\. Luigi Pieroni Belgia AJ Auxerre 12 \- Sylvain Wiltord Ranska Olympique Lyonnais 12 7\. John Utaka Nigeria Stade Rennais 11 ==Aiheesta muualla== * RSSSF:n tilastot Luokka:Ligue 1 -kaudet Luokka:Jalkapallosarjojen kausi 2005–2006/2006
Lancia Thema

Lancia Thema on Lancian vuosina 1984–1994 valmistama edustusluokan automalli, joka korvasi Lancia Gamman ja Trevin. Mallin seuraajaksi tuli Lancia Kappa. Giorgetto Giugiaron suunnittelema Thema esiteltiin Torinon autonäyttelyssä marraskuussa 1984. Se oli osa italialais-ruotsalaista Tipo 4 -yhteistyöhanketta, jonka tuloksina syntyivät myös Alfa Romeo 164, Saab 9000 ja Fiat Croma. Näistä Thema ja 9000 olivat ensimmäisinä esitellyt mallit. Bensiinimoottoreina olivat vapaasti hengittävä 2,0-litrainen (120 hv), turboahdettu 2,0-litrainen (165 hv) sekä 2,8-litrainen V6 (147 hv). Ainoa dieselmoottori oli turboahdettu 2,5-litrainen (100 hv). vasen|pienoiskuva|Facelift-mallin (1988) Lancia Thema. Neliovisen sedanin rinnalle esiteltiin Geneven autonäyttelyssä maaliskuussa 1986 Pininfarinan muotoilema viisiovinen farmarimalli. Edellisenä vuonna Zagato oli suunnitellut farmarikorisen konseptimallin Themasta, mutta tuotantoon eteni lopulta Pininfarinan versio. Thema oli Tipo 4 -hankkeen automalleista ainoa, jonka sai farmarikorisena. Vuonna 1986 mallistoa täydensi huippumalli Thema 8.32, jossa oli moottorina Ferrarin 2,9-litrainen V8. Mallimerkintä tulee moottorin kahdeksasta sylinteristä ja 32 venttiilistä. Pariisin autonäyttelyssä syyskuussa 1988 esiteltiin kasvojenkohotuksen kokenut Thema, joka sai muun muassa uudenmalliset ajovalot. 2,0-litraiset moottorit muuttuivat 16-venttiilisiksi perusmallia lukuun ottamatta. vasen|pienoiskuva|Facelift- mallin (1992) Lancia Thema. Toisen kasvojenkohotuksen kokenut malli esiteltiin syyskuussa 1992 Pariisin autonäyttelyssä. Tällöin muun muassa etupuskuri vaihtui uuteen. V6-malli sai uuden Alfa Romeolta peräisin olevan 3,0-litraisen moottorin. == Lähteet == == Aiheesta muualla == Thema Luokka:E-segmentin autot Luokka:1980-luvun autot Luokka:1990-luvun autot
Evans Wise

Evans Wise (s. 23. marraskuuta 1973, Saint Joseph) on trinidadtobagolainen jalkapalloilija. Hyökkääjänä pelaava Wise on vuodesta 2005 edustanut saksalaista Waldhof Mannheimia. Wisen ensimmäinen ammattilaisseura oli vuonna 1996 Tampa Bay Mutiny. Yhdysvalloissa Wise pelasi myös kauden New England Revolutionissa. Vuonna 1999 Wise siirtyi Saksaan ja SSV Ulm 1846:een. Wise oli mukana vuoden 2006 MM-kisoissa korvaamassa loukkaantuneen Silvio Spannin. Hän pelasi kahdessa ottelussa. Wise on pelannut 18 maaottelua, joissa on tehnyt kolme maalia (tilanne 20. kesäkuuta 2006).http://fifaworldcup.yahoo.com/06/en/w/player/158241_WISE_Evans.html == Seurat == * Culture United * 1995–1996 SG Egelsbach * 1996–1997 Tampa Bay Mutiny * 1997–1998 New England Revolution * 1998–1999 Tampa Bay Mutiny * 1999–2001 SSV Ulm 1846 * 2001–2002 SV Elversberg * 2002–2004 Wacker Burghausen * 2005- Waldhof Mannheim == Lähteet == Luokka:Trinidadtobagolaiset jalkapalloilijat Luokka:Vuonna 1973 syntyneet Luokka:Elävät henkilöt
Irlannin kuningaskunta

Irlannin kuningaskunta () oli Irlannin saarella vuosina 1541–1800 sijainnut valtio, joka oli personaaliunionissa Englannin kanssa. Irlannin kuningaskunnan valtaistuinta pitivät hallussaan Englannin kuninkaat. Irlannin kuningaskunnan ensimmäinen hallitsija oli Englannin Henrik VIII, joka vuonna 1541 otti aiemman Irlannin lordin tittelin tilalle tittelin Irlannin kuningas.O’Brien, s. 56. Irlannin kuningaskunnassa valtaa pitivät sijaishallitsijat (alkuun Lord Deputy, myöhemmin Lord Lieutenant), joista valtaosa oli englantilaisia aatelismiehiä.Lord Deputy of Ireland Tudorplace Irlannin kuningaskunta päättyi vuonna 1800 Ison-Britannian kuningaskunnan kanssa tehtyyn unionilakiin, jonka seurauksena 1. tammikuuta 1801 muodostettiin Ison-Britannian ja Irlannin yhdistynyt kuningaskunta. == Lähteet == * === Viitteet === Luokka:Euroopan entiset monarkiat Kuningaskunta Luokka:Yhdistyneen kuningaskunnan historia
Clyde

Clyde on suuri joki Skotlannissa. Pituutta sillä on 176 kilometriä, mikä tekee siitä Yhdistyneen kuningaskunnan kymmenenneksi ja Skotlannin kolmanneksi pisimmän joen. Se alkaa Lanarkshiren kukkuloilta ja virtaa Skotlannin suurimman kaupungin, Glasgow’n läpi ennen laskemistaan Irlanninmereen. Se laskee haaraiseen vuonomaiseen lahteen, joka erottaa Ayrshoren ja Argyllin rannikot toisistaan.Scotland's Rivers Our Scotland Clydea on väitetty laivanrakennuksen ja kaupan kannalta Brittiläisen imperiumin tärkeimmäksi joeksi. Ainakin se on ollut Skotlannin kuuluisin ja merkittävin joki. Yläjuoksu on kirkasvetinen kalastuspaikka. Clyden putouksista on saatu vesivoimaa puuvillakehräämöihin. Alueen hiilikaivokset ja raskas teollisuus tarvitsivat kuljetusreittejä, ja joki ruopattiin kulkukelpoiseksi Glasgow’hun asti, mikä edesauttoi kaupungin kasvua teollisuus- ja telakkakaupungiksi. Telakoita on edelleen Glasgow’sta merelle päin, mutta toisen maailmansodan jälkeen ne ovat kärsineet kansainvälisestä kilpailusta.Clyde, river, Scotland Encyclopedia Britannica == Katso myös == * Forthin–Clyden kanava == Lähteet == == Aiheesta muualla == Luokka:Skotlannin joet *
Alex Vincent

Alex Vincent, oik. Alexander Vincent LoScialpo, (s. 29. huhtikuuta 1981 New Jersey, Yhdysvallat) on yhdysvaltalainen näyttelijä, joka on näytellyt muun muassa Child's Play -elokuvissa nuorta Andy Barclayta, jota tappajanukke Chucky jahtaa vaihtaakseen oman sielunsa pojan kanssa. Vincent ei Child's Play -elokuvien kuvauksissa ollut juuri koskaan tekemissä tappajanukke Chuckya näytelleen Brad Dourifin kanssa, sillä Dourif nauhoitutti aina repliikkinsä nukkea varten etukäteen. Child's Playn näyttelijöitä Vincent on tekemissä ainoastaan Catherine Hicksin kanssa. Kriitikot olivat usein varsin tyytymättömiä hänen esiintymiseensä erityisesti Child's Play -elokuvissa, mikä oli yksi syy päätökseen lopettaa näytteleminen kokonaan. Lukioaikana hän pyrki eroon lapsitähden maineestaan, mutta yritti kuitenkin myöhemmin uusiin rooleihin. Viidentoista epäonnistuneen koekuvauksen jälkeen hän lopetti näyttelemisen. My Family Treasure -elokuvan jälkeen Vincent ei enää ole näytellyt missään elokuvassa, vaan puuhailee musiikin parissa ja kirjoittelee runoja. == Elokuvat == *Child's Play - 1988, Andy Barclay. *Wait Until Spring, Bandini - 1989, Federico. *Just like in the Movies - 1990, Carter Legrand. *Child’s Play 2 – murhaava nukke - 1990, Andy Barclay. *My Family Treasure - 1993, Jeff Danieloff. *Dead Country - 2008, Alex. *On the Ropes - 2011, Prank Caller. *House Guest - 2013, Rob Murphy. *Curse of Chucky - 2013, Andy Barclay. *The Dark Military - 2017, Vince. *Descending - 2017, Craven. *Cult of Chucky - 2017, Andy Barclay. ==Aiheesta muualla== * Luokka:Vuonna 1981 syntyneet Luokka:Elävät henkilöt Luokka:Yhdysvaltalaiset lapsinäyttelijät
Taking Back Sunday

Taking Back Sunday on yhdysvaltalainen alternative rock -yhtye. Sen perustivat vuonna 1999 Antonio Longo laulajana, Jesse Lacey basistina ja taustalaulajana, John Nolan kitaristina, Eddie Reyes kitaristina sekä Stevie D rumpalina. Yhtyeen kokoonpano on sittemmin vaihtunut useita kertoja ja ainoat alkuperäisjäsenet ovat Eddie Reyes ja John Nolan. Yhtyeen ensimmäinen julkaisu oli Taking Back Sunday EP. Kesken EP:n teon yhtye kävi läpi rivien vaihdon. Lacey jätti yhtyeen ja hänet korvattiin Adam Lazzaralla. Mark O’Connell puolestaan korvasi Stevie D:n rummuissa. Viisi kappaletta sisältävä EP julkaistiin vihdoin helmikuussa 2001, mutta se ei saavuttanut kummoista suosiota. Kun yhtyeen ensimmäinen albumi oli julkaistu, se kävi jälleen läpi rivien vaihdoksen. Sen jälkeen kun Longo oli erotettu yhtyeestä, Reyes siirsi Lazzarran johtavaksi laulajaksi ja hankki Shaun Cooperin soittamaan bassoa. Taking Back Sunday julkaisi ensimmäisen pitkäsoittonsa Tell All Your Friends (tuottajana Sal Villaneuva Victory Recordsilta) vuonna 2002 ja se menestyi jo hieman paremmin. Vuosi 2004 oli yhtyeelle menestyksekäs. Heidän toinen albuminsa Where You Want To Be julkaistiin 27. kesäkuuta Victory Recordsin kustantamana ja vaikka se erosi tyyliltään jonkin verran ensimmäisestä albumista, se menestyi kaupallisesti hyvin. ”A Decade Under The Influence” -singlen myötävaikutuksella Where You Want To Be saavutti kolmannen sijan Billboardin albumilistalla ja sitä myytiin 163 000 kappaletta. Taking Back Sunday saavutti lisää huomiota esiinnyttyään Jimmy Kimmel Live! ja Loveline- talkshow’issa sekä annettuaan kappaleensa ”This Photograph Is A Proof (I Know You Know)” Spider-Man 2 -elokuvan soundtrackille. ”Your Own Disaster” puolestaan päätyi Elektran soundtrackille ja ”Error: Operator” pääsi mukaan sekä Fantastic Four -elokuvan että siihen perustuvan videopelin soundtrackille. Vuonna 2007 ”What’s It Feel Like to Be a Ghost?” -kappale oli mukana Transformers-elokuvan soundtrackille, vaikkei kappale esiintynyt elokuvassa. ==Kokoonpano== * Adam Lazzara – laulu * John Nolan – kitara, taustalaulu, koskettimet * Eddie Reyes – rytmikitara * Mark O’Connell – rummut, perkussiot * Shaun Cooper – basso ==Diskografia== ===Albumit=== *Tell All Your Friends (2002) *Where You Want to Be (2004) *Louder Now (2006) *New Again (2009) *Taking Back Sunday (2011) *Happiness Is (2014) *Tidal Wave (2016) *152 (2023) Luokka:Yhdysvaltalaiset alternative rock -yhtyeet Luokka:Post-hardcore-yhtyeet Luokka:Pop punk -yhtyeet Luokka:Emo-yhtyeet
Honda NSR

Honda NSR on Hondan valmistama kaksitahtinen moottoripyörä. NSR-sarjasta yleisin on Honda NSR 125, jota valmistettiin alkuun myös Italiassa. Moottoripyörää valmistettiin vuosina 1989-2003. Sen korvasi jälkeenpäin Honda CBR 125. Muita NSR-sarjan pyöriä ei ole ollut vapaasti kaupan Suomessa, mutta ne ovat esimerkiksi Japanissa erittäin yleisesti käytettyjä ratapyöriä. == Mallit == *Honda NSR 125 *Honda NSR 50 *Honda NSR 250 *Honda NSR 500 NSR
Profossi

Profossi (, eteen asetettu) oli alkuaan järjestyksen ylläpitäjä sotilasleireissä ja sotilaiden majapaikoissa, sekä syyttäjänä ja rangaistusten toimeenpanon valvojana toiminut sotilasvirkamies. Korkeimmalla arvoasteikossa oli kenraaliprofossi ja hänen alaisinaan rykmentinprofossi ja komppanianprofossi. Myöhempinä aikoina profossit toimivat oikeudenpalvelijoina, jotka vartioivat pidätettyjä ja myös toimeenpanivat tuomioita kuten raipparangaistuksia. Tämä alensi profossien arvostusta nopeasti ja profossi-nimitys alkoi tarkoittaa piiskuria. ==Pitäjänprofossit== Ruotsin 1600- ja 1700-lukujen asiakirjoissa mainitaan kaupungin- ja kihlakunnanprofosseja, joiden tehtävänä oli käräjillä tuomittujen lievempien ruumiillisten rangaistusten kuten piiskausten toimeenpano. Kuolemanrangaistukset annettiin maakuntahallinnon tasolla. Suomessa esimerkiksi Ilomantsin, Pälkjärven ja Suojärven yhteisesti palkkaaman profossin tehtävänä oli 1600-luvun lopulla kuljettaa jalkapuuhun tuomitut määrättynä sunnuntaina kirkkoon rangaistustaan kärsimään. ==Modernit profossit== Useassa maassa käytössä olleet sotilasprofossien virat on lakkautettu ja pidätettyjen valvonta siirtynyt aliupseerien tehtäväksi. Itävallassa profossi poistettiin sotilasarvoista vuonna 1867. Yhdysvalloissa on nykyisinkin sotapoliisiyksikön (englanniksi provost guard) päällikön nimityksenä provost-marshal ja sotapoliisikersantin provost-sergeant. ==Lähteet== * Der Große Brockhaus. Leipzig 1933. * Nordisk familjebok. Stockholm 1915. * Pentti Laasonen: Pohjois-Karjalan luterilainen kirkollinen kansankulttuuri Ruotsin vallan aikana. Suomen kirkkohistoriallisen seuran toimituksia 72. Helsinki 1967, sivut 74–75. == Aiheesta muualla == * A. Haapakoski : Hiukan viime vuosisadan piiskureista, Helsingin Sanomat Viikkoliite, 21.05.1933, nro 21, s. 2, Kansalliskirjaston digitaaliset aineistot Luokka:Oikeuslaitos Luokka:Sotilasarvot
Plays Metallica by Four Cellos

Plays Metallica by Four Cellos on suomalaisen Apocalyptica-yhtyeen vuonna 1996 julkaistu debyyttialbumi. Se sisältää Metallican kappaleita neljällä sellolla soitettuina. Albumia on myyty maailmanlaajuisesti noin 800 000 kappaletta.Emma-gaala 2006 Suomessa albumia on myyty yli 23 000 kappaletta eli kultalevyyn oikeuttava määrä.Musiikkituottajat - tilastot == Kappaleet == Sovitukset Eicca Toppinen. == Kokoonpano == * Max Lilja – sello * Antero Manninen – sello * Paavo Lötjönen – sello * Eicca Toppinen – sello == Arvostelut == * Allmusic: Allmusic review == Kaupallinen menestys == Albumi on myynyt Suomessa platinalevyn verran. == Lähteet == == Aiheesta muualla == * * Luokka:Vuoden 1996 esikoisalbumit Luokka:Apocalyptican albumit Luokka:Tribuuttialbumit Luokka:Zen Garden Recordsin albumit
Valekarettikilpikonna

Valekarettikilpikonna (Caretta caretta) on kaikissa lämpimissä merissä elävä merikilpikonna, joka syö maneetteja ja kasveja ja murskaa vahvoilla 25 cm leveillä leuoillaan simpukoita ja muita kovakuorisia saaliseläimiä. Karettikilpikonnan kuori on takaa hyvin paksu suojaamaan haiden hyökkäyksiltä. Naaras munii yleensä joka toinen vuosi useita sadan munan pesueita. Arvion mukaan pesiviä naaraita on 60 000 yksilöä. == Koko ja ulkonäkö == Aikuinen valekarettikilpikonna voi kasvaa yli metrin pituiseksi ja painaa yli 100 kiloa. Valekarettikilpikonnalla on ruosteenvärinen noin 90 cm:n mittainen kilpi ja iso pää sekä vahvat leuat. == Levinneisyys == Valekarettikilpikonnat ovat levinneet laajalle alueelle lauhkeissa ja subtrooppisissa vesissä. Valekarettikilpikonna on Välimeren alueen yleisin kilpikonna. Valekarettikilpikonnat vaeltavat merikilpikonnista pisimmät matkat. ==Viholliset== Valekarettikilpikonnalla on monia vihollisia. Niihin kuuluvat esim. miekkavalaat ja papukaijakalat voivat häiritä niitä. Australiassa ketut tuhoavat pesia. Myös ihmisen toiminta on ajanut sen sukupuuton partaalle. ==Lähteet== ==Aiheesta muualla== * WWF Luokka:Kilpikonnat Luokka:Uhanalaiset matelijat Luokka:Seulonnan keskeiset artikkelit
Epäorgaaninen kemia

Epäorgaaninen kemia on kemian osa-alue, joka tutkii epäorgaanisia yhdisteitä kuten metalleja, mineraaleja ja organometalliyhdisteitä. Orgaaninen kemia sitä vastoin tutkii orgaanisia yhdisteitä, jotka sisältävät hiiltä. Tarkkaa rajaa näiden kahden tieteenalan välillä ei ole, sillä esimerkiksi organometalliyhdisteitä tutkivat molemmat. Tapana on myös sijoittaa eräät hiilen yksinkertaisimmat yhdisteet, kuten hiilimonoksidi ja -dioksidi, karbonaatit, karbidit ja syanidit epäorgaaniseen kemiaan. Ryhmäteoria on epäorgaanisen kemian keskeinen teoria. Siinä epäorgaaniset yhdisteet jaetaan pisteryhmiin niiden symmetrian perusteella. Symmetrian perusteella on mahdollista päätellä yhdisteen kemiallisia ominaisuuksia. Ryhmäteorian avulla voidaan päätellä esimerkiksi vibraatio- ja rotaatiojuovien määrää tutkittavassa yhdisteessä. Epäorgaanisilla yhdisteillä on lukuisia käyttötarkoituksia. Niitä käytetään esimerkiksi katalyytteinä, pigmentteinä, pinnoitteina, tensideinä, lääkkeinä ja polttoaineina. Epäorgaaninen kemia onkin tieteenalana käytännönläheinen. Monilla epäorgaanisilla yhdisteillä on suuri taloudellinen merkitys: esimerkiksi rikkihapon tuotantomäärää on käytetty yhtenä talouden mittarina, sillä se on tärkeä teollisuuden raaka- aine. == Kirjallisuutta == * * * * * * == Lähteet == == Aiheesta muualla == * Luokka:Seulonnan keskeiset artikkelit
Sacramento Kings

Sacramento Kings on sacramentolainen NBA-koripallojoukkue. Seura on perustettu vuonna 1923 puoliammattilaisseurana nimellä Rochester Seagrams. Vuonna 1945 se liittyi ABL-liigaan ja vaihtoi nimekseen Rochester Royals. Vuonna 1948 joukkue siirtyi pelaamaan BAA-liigaan, josta seuraavana vuonna tuli nykyinen NBA. Vuonna 1951 seura voitti NBA:n mestaruuden. Joukkue muutti Cincinnatiin vuonna 1957 ja vaihtoi nimekseen Cincinnati Royals. Joukkue vaihtoi kaupunkia toisen kerran vuonna 1972, jolloin joukkueen nimi vaihtui Kansas City - Omaha Kingsiksi, koska Royals oli paikallisen baseballjoukkueen käytössä. Sacramenton liikeyrittäjien yhteisö osti Kings-joukkueen kotikaupunkiinsa 8. kesäkuuta 1983 ja joukkueen nimi vakiintui vuonna 1985. Vuodesta 1988 he pelasivat kotipelinsä 17 317 katsojan Sleep Train Arenalla. Kaudella 2016–2017 Kings siirtyi pelaamaan kaupungin keskustassa sijaitsevaan uuteen Golden 1 Centeriin. Kings pelaa NBA:ssa Tyynenmeren divisioonassa. == Menestys kausittain 2000-luvulla == Kausi Voitot Tappiot Voittoprosentti Valmentaja Pudotuspelit 1999–2000 44 38 53,7 Rick Adelman 1. kierros 2000–2001 55 27 67,1 Rick Adelman 2. kierros 2001–2002 61 21 74,4 Rick Adelman Konferenssifinaalit 2002–2003 59 23 72,0 Rick Adelman 2. kierros 2003–2004 55 27 67,1 Rick Adelman 2. kierros 2004–2005 50 32 61,0 Rick Adelman 1. kierros 2005–2006 44 38 53,7 Rick Adelman 1. kierros 2006–2007 33 49 40,2 Eric Musselman – 2007–2008 38 44 46,3 Reggie Theus – 2008–2009 17 65 20,7 Reggie Theus, Kenny Natt – 2009–2010 25 57 30,5 Paul Westphal – 2010–2011 24 58 29,3 Paul Westphal – 2011–2012 22 44 33,3 Paul Westphal, Keith Smart – 2012–2013 28 54 34,1 Keith Smart – 2013–2014 28 54 34,1 Mike Malone – 2014–2015 29 53 35,4 Mike Malone, Tyrone Corbin, George Karl – 2015–2016 33 49 40,2 George Karl – 2016–2017 32 50 39,0 Dave Joerger – 2017–2018 27 55 32,9 Dave Joerger – 2018–2019 39 43 47,6 Dave Joerger – == Lähteet == Kings Luokka:Kalifornian urheilu Luokka:NBA-seurat Luokka:Yhdysvaltalaiset koripalloseurat
BS Zelda

BS Zelda on Nintendon Satellaview-laitteelle kehittämä versio The Legend of Zelda -videopelistä. Peli julkaistiin osissa vuosien 1995 ja 1996 aikana. Pelaaja latasi osia pelistä tiettyinä päivinä konsolilleen ja samalla pelin pistetiedot lähetettiin palvelimelle. Nintendo Online Magazinen mukaan parhaiten seikkailussa edenneet pelaajat saivat postitse palkinnon suorituksestaan lähettämällä St. GIGAlle, Satellaviewin lähetyksestä vastaavalle yhtiölle pelin päätteeksi saamansa salasananNintendo Online Magazine . == Pelaaminen == BS Zelda on grafiikaltaan ja pelimekaniikaltaan identtinen The Legend of Zeldan kanssa. Pelaajan tehtävänä on pelastaa Prinsessa Zelda ja Hyrulen valtakunta Ganonin vallasta. BS Zeldan maailmankartta poikkeaa alkuperäisestä ja luolastot ovat erilaisia. Pelissä on uusia esineitä ja pelaaja ei ohjaa pelissä Linkiä, vaan Satellaviewiin rekisteröitynyttä hahmoaan. BS Zelda on BS Zelda: Kodai no Sekiban -pelin lisäksi toinen Nintendon Zelda-sarjan peli, joissa pelaaja voi ohjata naispuolista sankaria. Peli jaettiin neljään viikoittaiseen osaan, jotka pelattiin pelin lähettämisen aikana. Pelilähetyksen ohella tv:n satelliittikanavalla näytettiin peliin liittyvää televisio-ohjelmaa. Tiettyinä kellonaikoina peli keskeytyi muutamaksi minuutiksi pelin juontajan antaessa suullisia pelivinkkejä kaiuttimen välitykselläChronoCompedium, Satellaview. Peli pelattiin reaaliajassa, pelin kellon synkronoimana. Pelin näytöllä oli kello, joka tunnin välein laukaisi tietyillä kellonajoilla erityistapahtumia pelimaailmassa. Tapahtumien luonne riippui siitä, kuinka monta Triforcen palasta pelaajalla oli hallussaan.RPGClassics, BS Zelda, Clock Timing Suoran lähetyksen avulla tapahtuvan pelikokemuksen takia pelin tarkka emulointi on mahdotonta. Pelistä on saatavilla epävirallisia versioita, joissa satelliitin välityksellä tapahtuvaa vuorovaikutusta vaativat osat on poistettu. Näissä peleissä pelin sankarina toimii tavallisesti Link. == Lähteet == == Aiheesta muualla == * * The Legend of BS Zelda -fanisivusto * BS Zelda RPGClassicsin sivuilla Luokka:The Legend of Zelda -pelit Luokka:Vuoden 1995 videopelit en:The Legend of Zelda (video game)#Sequels
Pjotr Krasilov

Pjotr Anatoljevitš Krasilov (, s. 3. kesäkuuta 1977 Moskovassa) on venäläinen näyttelijä. Krasilov esiintyy muun muassa Anastasia-televisiosarjassa Mihail Repnininä. Krasilov on ollut mukana myös Ne rodis krasivoi -nimisessä tv- sarjassa, joka valmistui vuonna 2005. Krasilov sai roolin Roman Malinovskina. Grehi ottsov -elokuvassa Krasilov esiintyy Dmitri Ivanovitš Pavlovskina. == Aiheesta muualla == * Luokka:Venäläiset näyttelijät Luokka:Vuonna 1977 syntyneet Luokka:Elävät henkilöt
AGCO

AGCO Corporation on yhdysvaltalainen pörssiyhtiö, joka on maailman suurimpia traktoreiden ja maatalouskoneiden valmistajia. Yhtiö perustettiin vuonna 1990 ja se on laajentunut voimakkaasti ostamalla vanhoja tunnettuja konevalmistajia. Yhtiön tuotemerkkejä ovat muun muassa AGCO, Challenger, Fendt, GSI, Massey Ferguson ja suomalainen Valtra. == Liiketoiminta == Valtran T4-sarjan traktori voitti Red Dot Design Award -muotoilupalkinnon (2016). Suomessa AGCO omistaa Valtra-traktoreita Äänekosken Suolahdessa valmistavan Valtra Oy Ab:n ja Nokian Linnavuoressa sijaitsevan AGCO Power Oy:n.Pekka Lähteenmäki: Uhkana pääkonttoritalous, Talouselämä 20/2104 s. 114. Suolahden tehdas kuului alun perin Valmetille, joka aloitti traktoreiden valmistuksen jo 1950-luvun alussa. Valmet myi traktoreiden valmistuksen vuonna 1994 Sisulle, joka siirtyi Partekin omistukseen vuonna 1997. Kone osti Partekin vuonna 2002 ja myi Valtra-traktoreiden valmistuksen AGCOlle vuonna 2004. Vuonna 1985 Deutz-Fahr osti Allis-Chalmersin ja Deutz-Fahr alkoi valmistaa oman tuotannon ohella oransseja Deutz-Allis -nimisiä traktoreita. Vuonna 1990 Deutz-Fahr myi Deutz-Allisin AGCOlle ja AGCO alkoi valmistaa traktoreita nimellä AGCO-Allis, joka nykyään on pelkästään AGCO. AGCO-Allis valmisti myös oransseja Massey Fergusoneja AGCO-Allis -nimellä ja 1990-luvun puolessa välissä traktoreita, joissa oli Deutz-Fahrin hytti ja alusta. Nykyään AGCOn traktoreita ovat Fendt, Massey Ferguson, Valtra ja Challenger. Deutz-Fahr ei kuulu AGCO-konserniin. AGCO Power toimii Suomen ohella Kiinassa, Brasiliassa ja Argentiinassa. Suomalaisvalmisteiset moottorit asennettaan yli puoleen konsernin tuottamista traktoreista. Vuonna 2013 Agco Power investoi 20 miljoonaa euroa uuteen moottoritehtaaseen Nokialle. AGCO Power työllistää Suomessa noin 850 ihmistä.Suomen 500 suurinta yritystä ja sen oheisjutut, Talouselämä 20/2014, s. 40–41, 84–86. == Lähteet == == Kirjallisuutta == * Niskanen, Hannu: The Proud History of Agco. Agco 2008. ISBN 9780615229416. == Aiheesta muualla == * AGCO Corporation * AGCO Suomi * AGCO-varaosat ja huolto * Pörssitieto: Sisu Diesel Oy (AGCO Power Oy) Luokka:Traktorit Luokka:Maatalouskonevalmistajat Luokka:Moottorivalmistajat Luokka:Yhdysvaltalaiset pörssiyhtiöt
Valeri Kokov

Valeri Muhamedovitš Kokov (, 18. lokakuuta 1941 – 29. lokakuuta 2005) oli kabardibalkarialainen poliitikko ja Kabardi-Balkarian ensimmäinen presidentti. Kokov syntyi 18. lokakuuta 1941 Tyrnyauzissa Kabardi-Balkariassa. Kokov oli Kabardi-Balkarian pitkäaikainen johtaja. Hän oli tasavallan korkeimman neuvoston puheenjohtaja vuosina 1990–1991, mikä oli tuolloin tasavallan korkein virka-asema. Vuonna 1992 tasavallalle valittiin ensimmäinen presidentti. Valinta tapahtui suoralla kansanvaalilla ja presidentiksi valittiin Kokov. Sittemmin Kokov valittiin uudelleen suorassa kansanvaalissa vuonna 1997, jolloin hän sai 98 prosenttia annetuista äänistä ja vuonna 2002, jolloin hän sai 87 prosenttia annetuista äänistä. Hän onnistui virkakaudellaan pitämään Kabardi-Balkarian tilanteen vakaana, huolimatta läheisen Tšetšenian rauhattomasta tilanteesta. Kokov sairasti syöpää monta vuotta ennen kuolemaansa. Hän jätti eroilmoituksensa 16. syyskuuta 2005. Hän ei antanut mitään syytä virkakautensa päättämiseen puolitoista vuotta ennen sen loppumista. Kokov pysyi presidentin virassa siihen asti, kunnes hänen seuraajansa saatiin valittua. Kaksi viikkoa Kokovin eroilmoituksen jälkeen parlamentti valitsi presidentiksi Arsen Kanokovin. Lokakuun 2005 aikana Kokovin terveydentila huononi nopeasti ja hän kuoli moskovalaisessa sairaalassa kuukausi presidentin virasta luopumisen jälkeen. Luokka:Venäjän federaation kuvernöörit ja aluejohtajat Luokka:Kabardibalkarialaiset poliitikot Luokka:Vuonna 1941 syntyneet Luokka:Vuonna 2005 kuolleet
Singapore Airlines

Singapore Airlines (lyhennettynä: SIA, , ) on Singaporen kansallinen lentoyhtiö. Sillä on reittikohteita Aasiassa, Euroopassa, Oseaniassa ja Pohjois-Amerikassa. Singapore Airlines on Star Alliancen jäsen. Singapore Airlines perustettiin vuonna 1947 nimellä Malayan Airways, ja kun Singapore vuonna 1963 liittyi Malesian liittovaltioon, nimeksi muutettiin Malaysian Airways. Nimi muuttui jälleen vuonna 1968 muotoon Malaysia-Singapore Airlines, kun Singapore erosi valtioliitosta. Nykyinen nimi on ollut käytössä vuodesta 1972, kun lentoyhtiö jakautui kahdeksi yhtiöksi jotka olivat Singapore Airlines ja Malaysia Airlines. Näistä Singapore Airlines halusi keskittyä kansainvälisiin lentoihin, kun taas Malaysian Airways halusi kehittää kotimaanlentoja. Singapore Airlines on ensimmäinen lentoyhtiö, joka otti Airbus A380 -koneen reittiliikennekäyttöön. Ensilento tapahtui 25. lokakuuta 2007 Singaporesta Sydneyyn. ==Laivasto== === Nykyinen laivasto === Lokakuussa 2022 Singapore Airlinesin laivasto koostuu seuraavista konetyypeistä. Laivaston keski-ikä on 6,9 vuotta. Singapore Airlinesin laivasto Konetyyppi Lukumäärä Tilauksia Matkustajapaikkoja Huomautuksia Airbus A350-900 54 6 253 Konesarjan suurin käyttäjä. 303 Airbus A350-900ULR 7 — 161 Airbus A380-800 15 — 471 Konetyypin ensimmäinen käyttäjä. Boeing 737-800 9 — 162 Boeing 737 MAX 8 15 22 156 Boeing 777-300ER 26 — 264 Vanhemmat koneet poistetaan laivastosta. Boeing 777-9 — 31 vahv. myöh. Boeing 787-10 15 13 337 Yhteensä 141 72 Singapore Airlines Cargon rahtilaivasto Konetyyppi Lukumäärä Tilauksia Huomautuksia Airbus A350F — 7 Toimitukset alkavat vuonna 2025. Korvaa Boeing 747-400F -koneet. Boeing 747-400F 7 — Korvataan Airbus A350F -koneilla. Boeing 777F 1 4 Toimitukset vuoteen 2023 asti. Yhteensä 8 11 == Onnettomuudet == * 30. lokakuuta 2000 Singapore Airlinesin lento 6 syttyi palamaan yrittäessään nousta Taiwanista. 83 ihmistä menehtyi. Kone oli Boeing 747-400. * 21. toukokuuta 2024 Singapore Airlinesin lento (Boeing 777-300ER) Lontoosta Singaporeen teki hätälaskun Bangkokiin jouduttuaan rajuun turbulenssiin. Yksi matkustaja kuoli ja useita kymmeniä koneessa olleita loukkaantui. ==Lähteet== ==Aiheesta muualla== *Singapore Airlines Luokka:Singaporelaiset lentoyhtiöt Luokka:Kansalliset lentoyhtiöt Luokka:Star Alliance
Dungaanin kieli

Dungaanin kieli (omakielinen nimi: хуэйзў йүян) on Keski-Aasian valtioissa asuvien dungaanien puhuma siniittinen kielimuoto. Eräät tutkijat pitävät sitä itsenäisenä kielenä, toiset pohjoiskiinan eli mandariinikiinan murteena. ==Puhujamäärä ja elinvoimaisuus== Vuonna 1989 Neuvostoliitossa laskettiin olevan 69 300 dungaania. Heistä 36 900 asui Kirgisiassa, 30 200 Kazakstanissa ja 1 100 Uzbekistanissa. Vuonna 1999 suoritettujen väestönlaskentojen mukaan Kirgisiassa oli 51 800 ja Kazakstanissa 36 900 dungaania. Dungaaniksi julkaistaan sanomalehteä, oppikirjoja ja kaunokirjallisuutta. Radiossa ja televisiossa lähetetään dungaaninkielisiä ohjelmia. Kouluissa kieltä opetetaan aineena. Suurin osa dungaaneista osaa myös naapurikansojen kieliä: venäjää, kirgiisiä, kazakkia, uiguuria tai uzbekkia.Jazyki Rossijskoi Federatsii i sosednih gosudarstv. Tom 1, s. 350 ==Historia ja murteet== Dungaanit ovat Luoteis-Kiinasta vuosien 1862–1877 muslimikapinan jälkeen Keski-Aasiaan siirtyneiden hui-kiinalaisten jälkeläisiä. He puhuvat lähtöalueidensa murteita. Niistä suurimmat ovat Gansun ja Shaanxin maakuntien murteet, joiden välillä on lähinnä foneettisia ja sanastollisia eroja. Edellisessä on kolme toonia ja toisessa neljä.Jazyki Rossijskoi Federatsii i sosednih gosudarstv. Tom 1, s. 349-350 ==Ortografia== Hui-kiinalaiset ovat perinteisesti käyttäneet arabialaista ja kiinalaista kirjoitusjärjestelmää. Vuonna 1927 dungaania varten laadittiin lisämerkein täydennetty arabialainen aakkosto. Vuonna 1932 siirryttiin latinalaiseen ja vuosina 1953–1954 kyrilliseen kirjaimistoon, johon kuuluvat lisämerkit ә, җ, ң, ў ja ү. Kirjoitusjärjestelmän erikoisuutena on, ettei siinä merkitä tooneja. Kirjakielen normit perustuvat Gansun murteeseen. Dungaanin kyrillinen kirjaimisto: А а Б б В в Г г Д д Е е Ё ё Ә ә Ж ж Җ җ З з И и Й й К к Л л М м Н н Ң ң О о П п Р р С с Т т У у Ў ў Ү ү Ф ф Х х Ц ц Ч ч Ш ш Щ щ Ъ ъ Ы ы Ь ь Э э Ю ю Я я ==Katso myös== * Dungaanit * Hui- kiinalaiset * Mandariinikiina ==Lähteet== * Jazyki Rossijskoi Federatsii i sosednih gosudarstv. Tom 1, Moskva: Nauka, 1997, === Viitteet === ==Aiheesta muualla== * Olli Salmi: Central Asian Dungan as a Chinese Dialect Luokka:Kazakstanin kielet Luokka:Kirgisian kielet Luokka:Siniittiset kielet Luokka:Uzbekistanin kielet